《题弇山园》
明代·王世贞

惟古弇州西，国以君子称。其人皆胡耆，少者亦篯铿。

中有五色鸟，仰吭向天鸣。金母饯周满，琬琰镌令名。

海上吐三山，俨若芙蓉城。云根秀特出，风岩类削成。

游者诧天工，焉知人所营。转徙一亩宫，其宽不容肱。

徇情岂不怡，余适乃忘情。长生岂不佳，余学在无生。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。